Վիկտոր Վինոգրադով

Վիկտոր Վլադիմիրովիչ Վինոգրադով (, ), խորհրդային լեզվաբան, գրականագետ։

ԽՍՀՄ Գիտությունների Ակադեմիայի ակադեմիկոս (1946)։ 1917 թվականին ավարտել է Պետրոգրադի պատմաբանասիրական և հնագիտական ինստիտուտները։

Լենինգրադի (1920–1929) և Մոսկվայի (1930–1969) համալսարանների պրոֆեսոր, Մոսկվայի համալսարանի ռուսաց լեզվի ամբիոնի վարիչ (1945–1969)։ ԽՍՀՄ ԳԱ լեզվաբանության (1950–1954) և ռուսաց լեզվի (1958–1968) ինստիտուտների տնօրեն։ ԽՍՀՄ ԳԱ գրականության և լեզվի բաժանմունքի ակադեմիկոս քարտուղար (1950–1963)։ «Վոպրոսի յազիկոզնանիա» («») հանդեսի խմբագիր (1952 թվականից)։ ԽՍՀՄ ԳԱ ռուս գրականության ինստիտուտի ռուս դասական գրականության պատմական պոետիկայի և ոճաբանության սեկտորի վարիչ (1968 թվականից)։ Եղել է Սովետական մեծ հանրագիտարանի 2-րդ հրատարակության գլխավոր խմբագրության անդամ։ Մասնակցել է Դ․ Ուշակովի խմբագրած «Ռուսաց լեզվի բացատրական բառարան»-ի (հատոր 1–4, 1935–1940) կազմմանը, ԽՍՀՄ ԳԱ–ի հրատարակած ռուսաց լեզվի բառարանների (հատոր 1–17՝ 1948–1965 թվականներին, հատոր 1–4՝ 1957–1961 թվականներին) խմբագրմանը։ Եղել է արտասահմանյան մի շարք ակադեմիաների անդամ, սլավոնագետների միջազգային կոմիտեի նախագահ (1957 թվականից)։

 «Ռուսաց լեզու։ Քերականական ուսմունք բառի մասին» (1947)
 «XVII–XIX դարերի ռուսաց գրական լեզվի պատմության ուրվագծեր» (1934) XIX—XX դարերի տարր ռուս գրողների լեզվի և ոճի մասին մենագրական աշխատություններ
 «Գեղարվեստական արձակի մասին» (1930)
 «Գեղարվեստական գրականության լեզվի մասին» (1959)
 «Ոճաբանություն։ Բանաստեղծական խոսքի տեսություն։ Պոետիկա» (1963)
 ԽՍՀՄ պետական մրցանակ՝ 1951
 Պարգևատրվել է Լենինի և երկու այլ շքանշաններով։

Ծանոթագրություններ 

Ռուս լեզվաբաններ
Ռուս գրականագետներ
Մոսկվա քաղաքում մահացածներ
Ռուսագետներ
ԽՍՀՄ ԳԱ իսկական անդամներ
Բանասիրական գիտությունների դոկտորներ
ԽՍՀՄ ԳԱ ակադեմիկոսներ
Մոսկվայի պետական համալսարանի դասախոսներ